  Анжелика Тихонова корреспондент Удмуртиысь семья фермаос но гурт возёс кооперативъёс оглом 145 миллион манетлэсь трос грантъёс басьтозы. Тужгес бадӟымез грант 20 миллион манет луоз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Юрттэтлы луыса элькунысь вить ёросъёсын куать выль семья фермаос кылдозы. Со понна быдэн 15 миллион манет висъялозы. Фермаос йӧл но сӥль поттон бордын тыршозы. Озьы, грантъёс басьтозы: Лидия Поздеевалэн фермер (крестьян) возёсэз, Пичи Пурга ёрос; Владимир Сергеевлэн фермер (крестьян) возёсэз, Алнаш ёрос; Алёна Сафиуллиналэн фермер (крестьян) возёсэз, Сарапул ёрос; Алексей Матеровлэн фермер (крестьян) возёсэз, Вавож ёрос; Павел Киселёвлэн фермер (крестьян) возёсэз, Шаркан ёрос; Пичи Пурга ёросысь фермер возёс. Озьы ик ас ужзэс азинтыны луонлык гурт возёс кооперативъёс но басьтӥзы. Соослы туэ оглом 56,1 миллион манет висъязы (кылем арын 25,9 миллион манет вал). Соос пӧлын: «Нива», Вавож ёрос; «Мустанг», Алнаш ёрос; «Агро», Алнаш ёрос; Воткаысь 3 номеро райпо. Тодэ вайытом, Удмуртиын «Школа фермера» дышетон ӵектослэн кыкетӥ потоказ пыриськыны куриськонъёсты кутон азьланьтӥське.  Тегъёс: Ижкар Удмуртия гуртвозёс фермеръёс гуртвозёсъяминистерство грантъёс  